Սաուդցի ընդդիմադիր լրագրող Ջամալ Հաշքաջիի անհետացման հետ կապված իրավիճակի ֆոնին մեծ թվով բիզնեսմեններ եւ լրատվամիջոցներ, որոնք ավելի վաղ նախատեսել էին համաժողովին մասնակցել, սկսել են հայտարարել, որ Էր Ռիադ չեն մեկնի: Լրատվամիջոցների տեղեկացմամբ՝ համաժողովին չեն մասնակցի աշխարհի խոշորագույն ներդրումային բանկերից մեկի՝ ամերիկյան JP Morgan Chase-ի գլխավոր տնօրեն Ջեյմի Դայմոնը, Uber-ի գլխավոր գործադիր տնօրեն Դարա Խոսրովշահին: ԱՄՆ նախագահ Դոնալդ Թրամփը հայտարարել է, որ դեռեւես չեն որոշել համաժողովի պատվիրակության կազմը, դեռեւս որոշում չի ընդունվել նաեւ ֆինանսների նախարար Սթիվեն Մնուչինի այնտեղ մեկնելու մասին: Մասնակցությունից հրաժարվել են նաեւ ամերիկյան CNN եւ CNBC հեռուստաալիքները, «Բլումբերգ» գործակալությունը եւ Financial Times պարբերականը: